Achajas (Ksuto sūnus)
Graikų mitologijoje Achajas (gr. Αχαιός) – Ksuto ir Kreusos sūnus, Heleno anūkas, Jono brolis, nugalėjęs pelasgus Argolijoje ir Lakonijoje. Pagal Apolodorą, Achajas grįžo į savo protėvių gimtinę Tesaliją, iš čia jo sūnūs Archandras ir Architelis išvyko į Argą ir užėmė visą Peloponesą, išskyrus Arkadijos sritį. Achajas įkūrė achajų rasę. Herakleidų išstumti iš Argo ir Lakonijos, achajai apsigyveno Peloponeso žemėje, kuri anksčiau vadinta Jonija arba Aigialėja.